cyanic-selkie/wikianc huggingface dataset:
1456
Die jaar 1456 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 56ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Blou Bulle
Geskiedenis
Die spel rugby het egter al in die vorige eeu in Pretoria begin, en reeds sedert die stigting van die Transvaalse Rugbyvoetbalunie in 1889, het die Pretoria-rugbyklub in die liga gespeel en is baie spelers vir die Transvaalse provinsiale span gekies. In latere jare was daar 'n Gekombineerde Pretoria-span, wat in maroen en goud streeptruie gespeel het en verskeie toerspanne, onder andere die Nieu-Seelandse All Blacks in 1928, die stryd aangesê het.
SC Preußen Münster
Die belegging het twee jaar later dividende gelewer toe die klub die 1951-eindstryd om die Duitse titel gehaal het. Die wedstryd teen 1. FC Kaiserslautern in die Olimpiese stadion in Berlyn is egter met 1-2 verloor.
In 1963 was die Arende 'n lid van die eerste Bundesliga-seisoen, maar is aan die einde van die seisoen gerelegeer. Die span kon nog nooit weer die Bundesliga haal nie. In 2006 is die span na die Oberliga (4de vlak) gerelegeer, die laagste wat die span nóg op die ligastruktuur gedaal het.
Marie Koopmans-de Wet
Agtergrond en kinderjare
Sy en haar suster, Margaretha Jacoba, het as kinders 'n puik opvoeding ontvang by hulle vader, adv. Johannes de Wet. Hy het ook grootgeword in die nou bekende verdiepinghuis by Strandstraat 23, die sogenaamde Koopmans-de Wet-huis. Die grond waarop die huis staan, is in die tyd van Willem Adriaan van der Stel aan Reynier Smedinga toegeken en die huis is in 1701 opgerig. Volgens oorlewering was dit 'n skeepskaptein wat die huis gebou en die boumateriaal op sy laaste reis uit Europa met hom saamgebring het. Daar is geen bewyse in die beskikbare bronne dat die beroemde argitek Louis Thibault of beeldhouer Anton Anreith die front van die huis omstreeks 1795 in sy huidige vorm gebou het nie. Dis nietemin 'n treffende voorbeeld van die streng klassieke styl aangepas by die Hollandse tradisie.
Charlotte Rae
Charlotte Rae (22 April 1926 – 5 Augustus 2018) was 'n Amerikaanse aktrise. Sy is bekend vir haar rolle in die rolprente Hair (1979) en You Don't Mess with the Zohan (2008), en in die televisiereeks The Facts of Life (1979).
Marie Koopmans-de Wet
Bewaringsbewuste
Toe die Kasteel die Goeie Hoop in 1886 met sloping en in 1888 met skending bedreig is, tree sy in die bres daarvoor. Marie en andere het dadelik protes aangeteken teen eersgenoemde skema en sy het selfs met invloedryke vriende in Engeland in verbinding getree en hul hulp ingeroep. Laasgenoemde skema is aan die gang gesit om die Kasteel sogenaamd te verbeter en te verfraai. Cecil John Rhodes, wat toe eerste minister was, het 'n afskrif van die skema aan Marie gestuur om haar mening oor die saak in te win. In haar antwoord het sy onomwonde verklaar dat die verfraaiing die Kasteel sou skend. Nog 'n keer sou Rhodes haar oor die Kasteel nader, toe die owerheid 'n puntjie wou wegneem ter wille van die roete van 'n elektriese trem. Hy stuur sy sekretaris na haar en dié kry die volgende antwoord: "Sê aan mnr. Rhodes sy neus is ook net 'n puntjie van sy gesig. Laat hy dit afsny en dan in die spieël kyk." Dié antwoord het die gewenste uitwerking gehad.
Die Koopmans-de Wet-huis
In ’n ontmoeting met Botha op 10 Februarie 1913 het die regering ingestem om £3 000 by te dra om die aankoop te bevorder. ’n Bydraelys is geopen wat ’n bedrag van £2 366 13s. 10d. opgelewer het. Die huis is op 8 April 1913 op ’n openbare veiling vir ’n bedrag van £2 800 aangekoop. Die eiendom is aan die Suid-Afrikaanse Museum oorgedra wat dit moes bestuur en beheer.
Chondrocladia burtoni
Chondrocladia burtoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Edgar Rice Burroughs
Biografie
Omstreeks 1911 het hy begin skryf. Sy verhale was vir sogenaamde pulpliteratuur-publikasies, wat in dié tyd gewild was. Sy eerste reeks, Under the Moons of Mars, het in 1912 in die tydskrif All Story verskyn onder die skuilnaam Norman Bean om sy reputasie te beskerm. Daarna het hy voltyds begin skryf. Teen die tyd dat die laaste deel van Under the Moons of Mars gepubliseer is, het hy reeds twee boeke voltooi, waaronder Tarzan of the Apes, wat in Oktober 1912 vir die eerste keer gepubliseer is.
NG gemeente Voortrekkerhoogte
duimnael|regs|170px|Ds. A De V. Visser, leraar van 1962 tot 1968 toe hy op [[28 Julie bevestig word in die dogtergemeente Voortrekkerhoogte-Oos.]]
Agtergrond
In 1947 neem hy 'n beroep na die pas gestigte gemeente Derdepoort aan en word hy opgevolg deur ds. S.W. Burger. Later het eerw. C.W. de Kock hom bygestaan. In 1938 is die mooi kerkgebou ingewy. Die kerk staan reg teenoor die Militêre Kollege waarin aanvanklik die kerkdienste gehou was. Die kollege se leuse was: Paratus, dit wil sê “wees gereed". “Die kerk met sy toring wat na bowe wys, is ook 'n vingerwysing om gereed te wees,” volgens Ons gemeentelike feesalbum van 1952, “maar vir die Ewige Lewe in Jesus Christus.”
Hendrina
Omgewing
Twee van Eskom se grootste steenkoolkragstasies, Arnot en Hendrina, is in die omgewing geleë. Daar is ook steenkoolmyne in die omgewing. Gemengde boerdery word beoefen (melk, grondbone, aartappels en mielies).
Chris Wiggins
Chris Wiggins (13 Januarie 1931 – 19 Februarie 2017) was 'n Engelse akteur. Hy was bekend vir sy rolle in die rolprente The Best Damn Fiddler from Calabogie to Kaladar (1969), Rock & Rule (1983), en Care Bears Movie II: A New Generation (1986), en in die televisiereeks Friday the 13th: The Series (1987).
Taron Egerton
Taron Egerton (gebore 10 November 1989) is 'n Britse akteur. Hy is bekend vir sy rolle in die rolprente Kingsman: The Secret Service (2014), Kingsman: The Golden Circle (2017), en Rocketman (2019).
Nico Hofmeyr
Herkoms en opleiding
Nicolaas Jacobus Hofmeyr is op op Stellenbosch gebore as die derde seun en vierde van dertien kinders van professor Nicolaas Jacobus Hofmeyr, hoogleraar aan die Teologiese Kweekskool op Stellenbosch, en Maria Magdalena Louw. Sy skoolopleiding ontvang hy aan die Gimnasium op Stellenbosch, waarna hy in 1879 die B.A.-graad aan die Victoria Kollege op Stellenbosch verwerf en hom dieselfde jaar inskryf by die Teologiese Kweekskool. Sy proponentseksamen lê hy in 1883 af. Kort daarna trou hy met Johanna Henriette Fischer en die egpaar onderneem dan 'n uitgebreide reis deur Europa. Hulle het vier dogters.
Loopbaan
In 1900 word hy deur die Britse owerheid deur middel van krygswet as ongewenste persoon uit Transvaal verwyder en bring hy ’n paar maande in Stellenbosch deur. Dan gaan hy na Oudtshoorn waar hy optree as die eerste redakteur van die nuut gestigte koerant Het Zuidwesten. Die Britse owerheid gryp weer in en hoewel hy toegelaat word om sy betrekking te behou, word hy verbied om Oudtshoorn te verlaat. Op Oudtshoorn leer hy vir C.J. Langenhoven ken.
Publikasies
Werke uit sy pen sluit in:
Senerchia
Geografie
Senerchia grens aan die volgende munisipaliteite: Acerno (SA), Calabritto, Campagna (SA), Oliveto Citra (SA) en Valva (SA).
Lu Xun
Hy was een van die invloedryke intellektuele wat die sogenaamde 4 Mei-beweging gesteun het wat aan Beijing se Beida-universiteit in die lewe geroep is, en het saam met ander intellektuele ook aan die Baihua-beweging deelgeneem wat hom met kwessies rakende literêre styl en genre bemoei het.
Michael Enright (akteur)
Michael Enright (gebore 1964) is 'n Britse akteur. Hy is bekend vir sy rolle in die rolprente Pirates of the Caribbean: Dead Man's Chest (2006) en Old Dogs (2009), en in die televisiereeks Castle (2009).
Internasionale Sterrekundige Vereniging
Die Internasionale Sterrekundige Vereniging of Internasionale Astronomiese Unie (IAU) (Frans: Union astronomique internationale of UAI) is ’n groep professionele sterrekundiges met doktorsgrade wat navorsing en opvoeding in sterrekunde doen. Dit word internasionaal beskou as die owerheid wat name aan hemelliggame (sterre, planete, asteroïdes, ens.) gee, asook aan enige strukture op hul oppervlak. Hul hoofdoel is om die sterrekunde in al sy aspekte te bevorder en beskerm deur middel van internasionale samewerking.
Amasone (mitologie)
Die oorsprong van die naam is onbekend.
Eli Lehmann
Eli Lehmann (30 Junie 1902 – 28 Junie 1959) was 'n Deense aktrise. Sy was bekend vir haar rol in die rolprent Filmens helte (1928).
Mandy Rain
Mandy Rain (gebore 20 Desember 1993) is 'n Amerikaanse aktrise. Sy is bekend vir haar rolle in die rolprente School Gyrls (2009) en In Da Cut the Movie (2012), en in die televisiereeks Skee TV (2015).
Sikyon
Omtrent hierdie tyd, het Sikyon die verskillende nywerhede ontwikkel waarvoor dit in antieke tye bekend was. As die tuisoord van die beeldhouers Dipoenos en Skyllis het dit voortreflikheid in houtsnee- en bronswerk verkry, soos steeds waar te neem is in die argaïese metaalwerk by Olympia. Hul erdewerk, wat 'n ooreenkoms met Korinthiese erdewerk getoon het, is saam met die laasgenoemde uitgevoer so vêr as Etrurië. Na bewering sou skilderkuns ook sy ontstaan in Sikyon gehad het. Na die val van die tiranne het hul instellings oorleef tot die einde van die 6de eeu v.C., toe Doriese heerskappy herstel is, moontlik bewerk deur Sparta onder die ephor Chilon, en die stad is opgeneem in die Peloponnesiese bond. Voortaan sou hul beleid oorwegend deur Sparta of Korinthe bepaal word.
De Kat
De Kat is 'n Suid-Afrikaanse tydskrif vir die luukse leefstylmark wat deur African Sky Media besit word. Die eerste uitgawe het in 1985 in Afrikaans verskyn en die tydskrif het sy 30ste bestaansjaar in 2015 gevier. Dit is sedert die einde van 2006 ook in Engels beskikbaar.
Charlton Heston
Loopbaan
In 1948 het hulle na New York teruggekeer waar Heston ’n byrol aangebied is in Shakespeare se Antony and Cleopatra op Broadway. Hy het ook ’n paar rolle op TV gekry. Die rolprentvervaardiger Hal B. Wallis het hom in 1950 in ’n TV-produksie van Wuthering Heights gesien en hom ’n kontrak aangebied.
Dozi
Diskografie
Albums vrygestel:
Scott R. Dunlap
Scott R. Dunlap (20 Junie 1892 – 30 Maart 1970) was 'n Amerikaanse akteur, vervaardiger, en regisseur. Hy was bekend vir sy rolle in die rolprente The Lost Princess (1919), Vagabond Luck (1919), The Fatal Mistake (1924), en Smoke Bellew (1929).
Kasper Leisner
Kasper Leisner (gebore 29 April 1975) is 'n Deense akteur. Hy is bekend vir sy rolle in die televisiereekse Anna Pihl (2006), Rita (2012), Follow the Money (2016), en Below the Surface (2017).
Vlag van Costa Rica
Simboliek
Die drie kleure in die vlag het elk ’n simboliese betekenis. Blou stel die hemel voor asook die kanse wat verwesenlik kan word, idealisme, volharding en religieuse en spirituele verlange. Wit stel vrede, wysheid en geluk voor. Rooi stel die bloed van die martelaars in die stryd om onafhanklikheid voor asook lewensvreugde en die vrygewigheid van die volk. Die kleure het oorspronklik deur middel van die kleure van die Franse vlag verwys na die ideale van die Franse rewolusie (vryheid, gelykheid en broederskap).
Roebel
Meervoude in Russies
Die Russiese meervoude wat op die geld gesien kan word, wissel na gelang van die waarde in ooreenstemming met die grammatika. Die getalle 1, 21, 31, ens. word gevolg deur die nominatief-enkelvoud рубль en копейка. Die getalle 2-4, 22-24, 32-34, ens. word gevolg deur die genitief-enkelvoud рубля en копейки. Alle ander getalle word gevolg deur die genitief-meervoud рублей en копеек.
Ander tale
Die waarde van Sowjet-banknote is in die onderskeie tale van die 15 republieke van die Sowjetunie gedruk.
Vaalharts-besproeiingskema
Geskiedenis
In November 1933 het hierdie komitee voorgestel dat die Vaalhartsprojek tesame met die Loskop-besproeiingsskema op die been gebring word.
Die eerste Boere
Die landsdepartement het die grondgebied oorgeneem en eiendomme is opgedeel in blokke wat alfabeties afgemerk is van Jan Kempdorp (suid) na Magogong (noord). Die suidelike deel van Jan Kempdorp is die weskanaal area wat die Hartsvallei genoem word.
Die eerste boere is in April 1938 gevestig, elkeen op 'n perseel van ongeveer 30 morg (25 ha), met 'n 2- of 3-slaapkamer woonhuis en sinkbuitegeboue. Op elke eenheid was 10 morg reeds ontbos en die res moes die boer self ontbos en voorberei. As in ag geneem word dat die gebied uiters ruig met kameeldoringbome, rosyntjiebosse, vaalbosse en 'n verskeidenheid struike begroei was, was die taak van ontbossing, slegs met behulp van ongeleerde muile of osse, 'n veeleisende taak.
Aansoekers jonger as 50 jaar met afhanklikes was verkies bo ongetroudes. Boere wat hul plase verloor het as gevolg van onvoorsiene omstandighede was ook bevoordeel. Mense wat reeds indiensgeneem was, was nie oorweeg nie en werklose aansoekers was ook nie noodwendig in ag geneem nie.
Koeffisiënt en magswortel
Koeffisiënt
8x + 18x2 + 5y  is 8 die koeffisiënt van x, 18 is die koeffisiënt van  x2 en 5 is die koeffisiënt van y.
Byvoorbeeld: In ax2 + bx + c.
NG gemeente Capital Park
regs|duimnael|170px|Ds. J.J. Driescher, leraar van 1947 tot 1954.
duimnael|regs|170px|Ds. C.J. Hattingh, leraar van 1955 tot 1958.
Plejades (sterreswerm)
Waarneming
Dis lank reeds bekend dat die swerm ’n fisiek gebonde groep is en nie ’n toevallige oplyning van onverwante sterre nie. Eerw. John Michell het in 1767 bereken dat die kans dat so baie sterre toevallig oplyn, net 1 in 500 000 is, en korrek aangeneem dat die Plejades en baie ander sterreswerms fisiek gebonde moet wees. Toe die sterre se beweging die eerste keer ondersoek is, is gevind dat hulle almal in dieselfde rigting en teen dieselfde spoed deur die ruimte beweeg, wat verdere bewys is dat hulle met mekaar verbind is.
Edme-Sébastien Jeaurat het in 1782 ’n kaart van 64 sterre van die Plejades uit sy waarnemings geteken wat in 1786 gepubliseer is.
Joodse Museum in Berlyn
Die museum-kompleks in die Berlynse stadswyk Kreuzberg behels 'n historiese gebou in die barok-styl en 'n nuwe gebou met 'n kenmerkende kronkelende vorm, wat deur die Amerikaanse argitek Daniel Libeskind ontwerp is en 'n gebarste Dawidster simboliseer.
Lys van Lughawens in Viëtnam
Lughawens
Let wel: Sedert Cam Ranh Internasionale Lughawe vir kommersiële vlugte oopgestel is, word Nha Trang Lugmagbasis slegs vir militêre operasies en opleiding gebruik. Alle kommersiële vlugte wat voorheen na Nha Trang Lugmagbasis op pad was, word nou aangestuur na Cam Ranh Internasionale Lughawe. The hoofrede hiervoor is dat die Nha Trang Lugmagbasis binne die gebied van Nha Trang geleë is en dus kan die aanloopbaan nie verder verleng word nie.
Messier-katalogus
In die eerste uitgawe is 45 voorwerpe gelys, van M1 tot M45. Messier se uiteindelike katalogus het 103 voorwerpe bevat, maar die lys is later bygewerk deur ander sterrekundiges wat gemotiveer is deur aantekeninge in Messier en Méchain se tekste wat aandui dat hulle van die voorwerpe geweet het. Die eerste aanpassing is in 1921 gedoen deur Nicolas Camille Flammarion, wat Messier 104 bygevoeg het nadat hy ’n aantekening van Messier in dié se 1781-eksemplaar gevind het. M105 tot M107 is in 1947 bygevoeg deur Helen Sawyer Hogg, M108 en M109 in 1960 deur Owen Gingerich en M110 in 1967 deur Kenneth Glyn Jones. M102 is deur Méchain waargeneem en hy het Messier daaroor ingelig. Later het Méchain self erken dat die voorwerp nie bestaan nie, maar ’n herwaarneming van M101 is. Sommige bronne identifiseer die sterrestelsel NGC 5866 as M102, maar die beskrywing stem nie ooreen met dié in Méchain se aantekeninge nie.
Messier het sy navorsing in Frankryk gedoen waar hy gewoon het, en sy waarnemings sluit dus net voorwerpe in wat in die Noordelike Halfrond sigbaar is. Baie indrukwekkende voorwerpe wat net in die Suidelike Halfrond sigbaar is, soos die Groot en die Klein Magellaanse Wolk, kom nie daarop voor nie.
Al die Messier-voorwerpe is met verkykers of klein teleskope sigbaar en is dus gewild onder amateur-sterrekykers. Vroeg in die noordelike lente kom sterrekundiges soms byeen vir "Messier-marathons", wanneer al die voorwerpe in een nag gesien kan word.
Gunnar Lemvigh
Gunnar Lemvigh (28 Maart 1909 – 16 November 1979) was 'n Deense akteur. Hy was bekend vir sy rolle in die rolprente I de gode, gamle dage (1940), Mine kære koner (1943), Min kone fra Paris (1961), en Takt og tone i himmelsengen (1972).
Omtrek, oppervlakte en volume
Sirkel en ellips
Kyk ook sirkel en ellips.
Sfeer
Vir die afleiding van die formule vir die volume van 'n sfeer, kyk Derivation of Formula for Volume of the Sphere by Integration.
Keël
Waar L die lengte is van die skuins sy van die keël.
Volume
NG gemeente Riviera-Jakaranda
Kerkbou
Die kerksaal het 18 jaar lank as middelpunt van kerklike lewe in hierdie gebied gedien en was vir die eerste nege jaar die plek van aanbidding vir die gemeente. Op Sondag 13 Mei 1951 is die eredienste vir die laaste maal daarin waargeneem, en die volgende week is die saal gesloop om plek te maak vir die nuwe kerkgebou. Die eerste sooi is deur mev. ds. Linde op Saterdag 2 Junie gesteek. Ds. Linde het die hoeksteen op 8 September 1951 gelê. Die argitek was Hendrik Vermooten.
Omtrek, oppervlakte en volume
Voorbeeld van volume
Die bogenoemde vorm se volume kan uitgewerk word deur die blokke te tel, byvoorbeeld:  Die voorste ry het nege blokke, agter ry een is twee identiese rye. Dit beteken ry een het nege blokke, ry twee het nege blokke en ry drie het nege blokke, dus is die volume van die bogenoemde vorm 27 vierkante eenhede.
Tabaré Vázquez
By die verkiesings in Oktober 2004 het hy opnuut as presidensiële kandidaat gestaan en het met 50,45 persent van die uitgebragte stemme die tradisionele partye se kandidate, Jorge Larrañaga (Partido Nacional/Nasionale Party, 34,30 persent) en Guillermo Stirling (Partido Colorado, 10,36 persent) reeds in die eerste rondte verslaan. Sy oorwinning het 'n einde aan Uruguay se 180-jarige konserwatiewe regeringstydperk gemaak.
Vázquez het hom vir 'n sosiale welvaartstaat en die handhawing van goeie betrekkinge met die lidstate van die Suid-Amerikaanse Enkelmark Mercosur en die Verenigde State beywer.
Leven Rambin
Leven Rambin (gebore 17 Mei 1990) is 'n Amerikaanse aktrise, regisseuse, en skryfster. Sy is bekend vir haar rolle in die rolprent The Hunger Games (2012) en in die televisiereekse True Detective (2014) en The Path (2016).
Eben Etzebeth
Suid-Afrika o/20
As 'n lid van die Junior Bokke (Suid-Afrikaanse o/20 span) het hy aan die IRR Juniorwêreldkampioenskap in 2011 deelgeneem.
Nuristani-tale
Die Nuristani-tale of Kafiri-tale is 'n subfamilie van die Indo-Irannese tale binne die Indo-Europese taalfamilie, saam met die heelwat groter Indo-Ariese tale en Irannese tale. Die ses tale word deur sowat 30 000 mense in die ooste van Afghanistan en enkele aangrensende valleie in Khyber Pakhtunkhwa se Chitral-distrik van Pakistan gepraat. Die streek waarin die Nuristani's bly, is geleë in die suidelike Hindoekoesjberge en word dreineer deur die Alingarrivier in die weste, die Pechrivier in die sentrum, asook die Landai Sin- en Kunarriviere in die ooste. Die tale was voorheen in óf die Indo-Ariese óf die Irannese tale gegroepeer, voordat hulle eindelik as 'n derde subfamilie van die Indo-Irannese tale erken is.
Hisato Sato
Hisato Sato (gebore 12 Maart 1982) is 'n Japannese sokkerspeler. Hy het vir die Japanse nasionale sokkerspan uitgedraf.
Darmirra Brunson
Darmirra Brunson is 'n Amerikaanse aktrise en vervaardiger. Sy is bekend vir haar rol in die televisiereeks Love Thy Neighbor (2013).
Staatspresident van Suid-Afrika
Seremoniële pos
Die Republiek van Suid-Afrika is uitgeroep op 31 Mei 1961. Charles Robberts Swart, die laaste Goewerneur-generaal, is beëdig as die eerste Staatspresident. Soos Paul Kruger en presidente van die Boererepublieke het die Staatspresident 'n ampsserp met die Republiek se wapenskild gedra, en meestal seremoniële pligte uitgevoer. Die regerende Nasionale Party het besluit teen 'n uitvoerende presidentskap, en het pleks daarvan 'n minimalistiese benadering gevolg as 'n versoenende gebaar teenoor Engelssprekende blanke Suid-Afrikaners wat teen 'n Republiek gekant was. Soos Goewerneurs-generaal voor hulle was alle staatspresidente afgetrede Nasionale Party-ministers, en daarom blank, Afrikaans en manlik.
Spartacus
Spartacus was 'n gladiator uit die Romeinse Republiek wat in die jare 73 tot 71 v.C. 'n groot slaweopstand gelei het. Sy leër van ontsnapte slawe het in verskillende veldslae teen die Romeinse leër te staan gekom. In die Romeinse Republiek het daar reeds voorafgaande slawe-opstande plaasgevind wat weldra bekend sou staan as die "Slaweoorloë". Hierdie opstand was die laaste en grootste en sou mettertyd bekendstaan as die Derde Slaweoorlog. Dit is egter te betwyfel of die werklike doelwit van die opstand die totnietmaking van slawerny was.
Die Derde Slaweoorlog
Die Romeinse Senaat het die leërs van Pompeii en Lucullus van onderskeidelik die Iberiese Skiereiland en Klein-Asië laat terugkom. Sommige rebelle het daarin geslaag om na Strongoli te ontsnap. Spartacus het weer 'n ooreenkoms met Crassus probeer sluit, waarskynlik in die hoop dat Crassus bang sou wees om oorskadu te word indien Pompeii Spartacus sou verslaan, maar Crassus het geweier. Die beslissende geveg het naby Senerchia plaasgevind, waartydens Spartacus verslaan is. 'n Bloedbad het hierop gevolg, en Spartacus is waarskynlik ook gedood, maar dit is egter nie seker nie. As waarskuwing is 6,000 rebelle langs die Via Appia gekruisig.
Tweede Wêreldoorlog
Agtergrond
In Duitsland het die ekonomiese teëspoed wat gevolg het op die Eerste Wêreldoorlog, en die strawwe vredesmaatreëls waarmee dit gepaardgegaan het, dit vir die Nazi-party moontlik gemaak om aan die bewind te kom en 'n nasionalistiese en ekspansionistiese beleid in plek te stel wat sou lei tot die inval van Pole en die uitbreek van die Tweede Wêreldoorlog.
Inval van Wes-Europa en aanval op Amerika
Die BEF en die Franse magte is in die noorde omsingel en is tydens Operasie Dynamo uit Duinkerken, Frankryk, ontruim. Die operasie was een van die grootste militêre ontruimings in die geskiedenis, siende dat 338 000 Britse en Franse troepe oor die Engelse Kanaal vervoer is in oorlogskepe en siviele bote.
Veldtogte in die Balkan- en Middellandse See
Torpedojaers van die Britse vliegdekskepe het die Italiaanse vloot aangeval in die suidelike hawe van Taranto. Een slagskip is gesink en 'n aantal ander skepe is tydelik buite aksie geplaas. Daar is met belangstelling na die sukses van die lugtorpedo's opgelet deur Japan se vloot-opperhoof, Yamamoto, wat maniere oorweeg het waarop hy die Verenigde State se vloot in die Stille Oseaan kon neutraliseer.
Duitsland val die Sowjetunie in
Die Slag van Griekeland en die Inval van Joego-Slawië het die Duitse inval van die Sowjetunie met ses kritieke weke uitgestel.
Die inval is op 22 Junie 1941 uitgevoer deur 4,3 miljoen man: 3,3 miljoen was van die 3 eenhede van die Duitse leër afkomstig en 1 miljoen was van verskeie ander Spilmoondhede se militêre eenhede.
Die Duitsers het hul superioriteit oor die lugweë benut en die Sowjetse tenks vernietig. Die 2de Panzerarmee het die Dnjepr-rivier oorgesteek en Smolensk van die suide benader, terwyl die 3de Panzerarmee, ná hulle die Sowjetse tenks vernietig het, die stad uit die noorde benader het. Tussen hulle was drie Sowjetse leërs vasgekeer. Op 26 Julie het die twee Panzer-eenhede die gaping tussen hulle toegemaak tydens die Slag van Molensk.
Emma Leth
Emma Leth (gebore 26 Julie 1990) is 'n Deense aktrise. Sy is bekend vir haar rolle in die rolprente Triple Dare (2006) en Truth About Men (2010), en in die televisiereeks Unit 1 (2000).
Tweede Wêreldoorlog
Die Sowjetunie veg terug
Teen die einde van Julie het die 6de Leër hulle offensief kon hervat en teen 10 Augustus het die 6de Leër enige Sowjetse aanwesigheid aan die wesbank van die Don-rivier verwyder. Sowjetse troepe het egter in ander gebiede uitgehou, wat die 6de Leër se mars na die ooste verder vertraag het. In kontras het die nuwe Heeresgruppe A, ná hulle die Don-rivier op 25 Julie oorgesteek het, tot 'n wye frontlinie versprei.
Die Duitse 17de Leër het wes na die Swartsee uitgeswaai en die 1ste Panzerarmee het na die suide en ooste aangeval en met min moeite deur gebiede beweeg wat grotendeels deur Sowjetse troepe verlaat is. Op 9 Augustus het die 1ste Panzerarmee die voetheuwels van die Kaukasiese gebergte bereik, 'n vooruitgang van meer as 480 km.
Duitsland se kwesbare punt
Generaal Heinrich von Vietinghoff, wat in beheer was van die Spilmoondhede se magte in Italië, het die verklaring van oorgawe namens die Duitse troepe in Italië onderteken. Die ondertekening het op 2 Mei 1945 'n amptelike einde aan die geveg in Italië gebring.
Inval van Europa
Die vuurkrag van die Geallieerdes, gepaard met hulle verbeterde taktieke en groot aantal troepe het uiteindelik 'n deurbraak vir die Geallieerdes besorg: Amerikaanse gemeganiseerde troepe het op 23 Julie uit die westerse punt van die Normandiese weerstandskol gebreek tydens Operasie Cobra. Toe Hitler van hierdie deurbraak geleer het, het hy die Duitse troepe in Normandië beveel om 'n onmiddellike teenoffensief te loods. Dit het egter veroorsaak dat die Duitse magte nou maklike teikens vir Geallieerde lugvaartuie was: waar hulle vroeër in gekamoefleerde skuilings weggekruip het, moes hulle nou deur die oop platteland beweeg om die Geallieerdes te konfronteer. Die Amerikaners het sterk formasies op hulle flanke geplaas wat die Duitse teenoffensief afgeweer het en hulle het daarna begin om die Duitse 7de Leër en groot dele van die Duitse 5de Panzerarmee in die weerstandskol van Falaise te omsingel. Ongeveer 50 000 Duitsers is gevange geneem, maar 100 000 het daarin geslaag om uit die area te ontsnap. Die Britse en Kanadese troepe het ook begin om deur die Duitse linies te breek: enige hoop wat die Duitsers gekoester het om die Geallieerdes se ingang in Frankryk met behulp van nuwe verdedigingslinies te keer, was tot niet. Die Geallieerdes het vinnig deur Frankryk beweeg, in sommige gevalle met 'n vooruitgang van meer as 900 km in twee weke. Die Duitse troepe het na Noord-Frankryk, België en Nederland teruggetrek. Teen Augustus 1944 het die Geallieerde magte wat in Korsika gevestig was Operasie Dragoon geloods en met die 6de Landmaggroep, onder leiding van Luitenant-generaal Jacob Devers, het hulle die Franse Riviera op 15 Augustus ingeval en by die troepe van Normandië ingeskakel. Op 25 Augustus, om 07:00, beweeg die Franse 2de Gepantserde Divisie Parys binne vanuit die Suidweste en die Amerikaanse 4de Divisie volg hulle voorbeeld 'n halfuur later vanuit die Suide. Hitler het aan die Duitse bevelvoerder in Parys, generaal Deitrich von Cholotitz, bevele gegee om die publieke geboue, museums en brûe van Parys te bemyn. Generaal von Cholotitz wou egter nie die stad vernietig nie en het die bevele nie gehoorsaam nie: in plaas van 'n uitgestrekte, hulpelose weerstand het hy teen 15:15 van dieselfde dag aan generaal Le Clerc van die Franse Divisie oorgegee.
Sowjetse teenaanval en die verowering van Duitsland
Die Sowjette het hulle winteroffensief in Januarie 1944 in die Noordelike sektor geloods en die brutale beleg van Leningrad afgelos. Die Duitsers het 'n ordelike terugval uit die Leningrad-gebied onderneem na 'n korter linie gebaseer op die mere na die suide. Teen Maart het die Sowjette Roemenië vanuit die Oekraïne aangeval. Die Sowjetse magte het die 1e Panzerarmee noord van die Dnjestr-rivier omsingel.
Opmars na Berlyn
In die tussentyd het die geveg in Berlyn voortgeduur. Die Duitsers het 'n groot aantal Panzerfausts tot hulle beskikking gehad – 'n soort anti-tenk-handkanon – waarmee hulle 'n swaar tol van die Sowjetse geledere in die strate van Berlyn geëis het. Die Sowjette het egter stedelike oorlogvoering in Stalingrad meegemaak en die ervaring het bygedra tot hulle stadig maar sekere vooruitgang na die middel van die stad. Die Duitse weerstand in die stad was volhoudend, maar die Sowjetunie het uiteindelik geseëvier. Die Sowjetunie het 360 000 sterfgetalle gehad en die Duitsers 450 000, waaronder ook siviele burgers en omtrent 170 000 Duitsers was gevange geneem.
Slag van die Stille Oseaan
Die strategiese doelwit van die Verenigde State was om lugbasisse in te win wat binne bombarderingsafstand was van die Boeing B-29 Superfortress-bomwerpers op die Mariana-eilande, veral Saipan, Tinian en Guam. Op 11 Junie het die Amerikaanse vloot Saipan, wat deur 72 000 Japannese troepe verdedig is, gebombardeer. 77 000 seesoldate het vanaf die 15de daar voet aan wal gesit en die eiland was teen 9 Julie beveilig. Japan het 'n groot deel van sy verswakkende vloot in die Slag van die Filippynse See (19 – 20 Junie) gebruik, maar het hewige vliegtuig- en skeepsverliese gely. Ná hierdie slagveld was Japan se vliegdekskipmag nie meer militêr effektief nie. Met die inname van Saipan was Japan ook uiteindelik binne bereik van die B-29-bomwerpers.
Einde van die oorlog in Asië
Die laaste Geallieerde konferensie van die Tweede Wêreldoorlog was in die voorstad Potsdam, net buite Berlyn, van 17 Julie tot 2 Augustus 1945 gehou. Tydens die Konferensie van Potsdam was daar ooreenkomste tussen die Geallieerdes getref oor beleide rakende 'n besette Duitsland. 'n Ultimatum vir die onvoorwaardelike oorgawe van Japan is ook uitgereik.
Japan het op 15 Augustus 1945 oorgegee en die geskrewe oorgawingsverdrag is op 2 September onderteken. Japannese troepe in China het op 9 September 1945 aan die Chinese oorgegee.
Nasleep
Die Tweede Wêreldoorlog was 'n beslissende oomblik in China se geskiedenis. Voor die oorlog teen Japan is China byna 'n eeu lank verneder deur verskeie imperialistiese magte en was dit telkens semi-koloniale status verwys. Die oorlog het egter China se internasionale status aansienlik verhoog. Die sentrale regering, onder Tsjiang Kai-sjek, het daarin geslaag om meeste van die ongelyke verdrae wat China in die laaste eeu onderteken het te herroep; daarna het China een van die stigterslede van die Verenigde Nasies geword, asook 'n permanente lid van die Veiligheidsraad. China het ook Mantsjoerye en Taiwan teruggewin. Agt jaar se oorlog het egter die sentrale regering swaar belas en baie van die nasiebouende maatreëls wat aangeneem is sedert die begin van die regering se bewind in 1928 is deur die oorlog omvergewerp. Kommunistiese aktiwiteite het ook wyd in besette dele versprei, wat die naoorlogse administrasie van hierdie dele bemoeilik het. Ontsaglike oorlogskade en die hiperinflasie daarna het die bevolking ontmoedig, saam met die voortdurende Chinese Burgeroorlog tussen Kwomintang (die nasionalistiese party) en die Kommuniste. Gedeeltelik te wyte aan die knou wat sy weermag en regering in die oorlog teen Japan gelei het, het die Kwomintang, saam met die staatsmasjiene, in 1949 na Taiwan teruggetrek en in sy plek het die Chinese kommuniste die Volksrepubliek China op die hoofland gevestig.
Tot Nut van 't Algemeen
Tot Nut van ’t Algemeen was ’n privaat skool in Kaapstad waarin Nederlands as onderrigmedium gebruik is en waar van die mees vooraanstaande Afrikaans-Hollandse Kapenaars van die 19de eeu onderrig ontvang het.
Van die leerlinge wat uitgeblink het in hul gekose beroepsveld, was:
Instink
In omgangstaal word die woord instink dikwels gebruik om na intuïsie of intuïtiewe kennis te verwys.
In biologie
Volgens Jean-Henri Fabre, 'n entomoloog, was instink enige gedrag wat sonder kognisie of bewustheid uitgevoer kan word. Fabre se inspirasie was sy intense studie van insekte. In sommige gevalle het hy gedrag egter verkeerdelik as instinktief en onafhanklik van omgewingsinvloede beskou.
Karmeliete
Kaalvoet Karmeliete
Die veertiende eeu was die Goue Eeu vir die Karmeliete; sowel op intellektuele as op spirituele vlak. Die orde ontwikkel vinnig. Daar word baie nuwe kloosters gestig en baie aandag gaan uit na die intellektuele vorming van die lede. Die intellektuele bloei gee egter ook aanleiding, saam met die Westerse Skisma (1378–1417) en die grote pes-epidemie (1347–1354), tot die verval wat op baie plekke voorkom vanaf die einde van die veertiende eeu. Die misbruike wat ontstaan het, het die verlange doen groei na hervorming. Die effektiefste hervorming kom tot stand onder Theresia van Ávila. Die hervormings steun veral op armoede, gebed en afsondering. In 1568 ontstaan die eerste klooster van de  Kaalvoet Karmeliete (Ordo Carmelitarum Discalceatorum, OCD). Vanaf die oomblik bestaan daar dan 'n skeiding tussen die Kaalvoet Karmeliete en die Karmeliete wat wel skoene dra. Let wel dat die "Kaalvoet" (Eng. Discalced) slegs beteken dat hulle nie kouse en skoene dra nie, maar wel sandale.
Franse Revolusie
Aan die einde van die agttiende en in die begin van die negentiende eeu kom daar vir die Karmeliete 'n dieptepunt in hulle geskiedenis, hierdie keer veroorsaak deur eksterne faktore. Met name deur die Franse Revolusie en die verspreiding van nuwe ideë deur Napoleon word aan die Karmeliete 'n groot slag toegedien. Die resultaat van die vervolgingsperiode was dramaties vir die Karmeliete, net soos ook vir die meeste ander ordes. Pas in die middel van die negentiende eeu of later word nuwe kloosters gestig. In Nederland en België verdwyn die geskoeide Karmeliete amper heeltemal met uitsondering van die Boxmeer en in Vilvoorde. In 'n paar stede bly die Kaalvoet Karmeliete bestaan.
Kakie
Alternatiewe betekenis
dat die kakies my sou vang
Uruguaanse Peso
Peso Uruguayo (1993)
Aangesien inflasievlakke steeds hoog was, is die Nuevo Peso op 1 Maart 1993 teen 'n koers van 1:1000 deur die nuwe geldeenheid Peso Uruguayo vervang.
Mohorovičić-diskontinuïteit
Die Mohorovičić-diskontinuïteit, soms kortweg die Moho genoem, is die grens tussen die aarde se kors en die mantel. Die Moho vorm die skeiding tussen die oseaan- en kontinentale kors en die mantel. Dit lê meestal heeltemal in die litosfeer; slegs onder die midde-oseaanrif vorm die Moho ook die skeiding tussen die litosfeer en die astenosfeer. Die Mohorovičić-diskontinuïteit is vir die eerste keer geïdentifiseer deur 'n Kroatiese seismoloog. Ofioliete is dele van die oseaankors en moontlik ook mantelrots wat in die kontinentale kors opgestoot is deur plaatbeweging.
SA's Got Talent
Formaat
Die oorblywende kandidate tree binne die bestek van 'n aantal regstreekse halfeindronde op, met die twee gewildste kandidate uit elke halfeindronde wat hulle plek in die eindronde verseker. Anders as in die Amerikaanse weergawe kan die beoordelaars selfs op hierdie punt, waar dit die kykers tuis is wat per SMS vir hul gunsteling stem, die kandidate midde-in hulle optrede keer as al drie X'e getoon word. Hulle word telkens om hul mening oor elke optrede gevra.
Eerste Germaanse klankverskuiwing
Die mees beeldende voorbeelde van hierdie klankwet word hier toegepas:
Runi Lewerissa
Runi Lewerissa (gebore 28 Oktober 1958) is 'n Deense akteur. Hy is bekend vir sy rolle in die rolprente Bryllupsfotografen (1994), Isle of Darkness (1997), en The Blue Monk (1998), en in die televisiereeks Rejseholdet (1983).
Natalse lipvis
Voorkoms
Die vis het 'n langwerpige lyf en is ietwat plat. Die vis is rooi met geel tot oranje of oranje-geel of bruin kolletjies op die lyf. Daar mag ook donker vertikale strepe op die lyf wees en die lippe is dik. Die vis word tot 75 cm lank en weeg dan 16 kg. Daar is 'n sylyn aanwesig.
Fred Duprez
Fred Duprez (6 September 1884 – 27 Oktober 1938) was 'n Amerikaanse akteur en skrywer. Hy was bekend vir sy rolle in die rolprente The Wife's Family (1931), Svärmor kommer (1932), Lend Me Your Wife (1935), en My Wife's Family (1941).
Gräddost
Geskiedenis
Die resep vir Gräddost is eers op 24 September 1952 deur Knut Hedqvist vir die Sweedse suiwelfabriek Boxholm Mejeri AB ontwikkel. Sy hoofdoel was om paraffien, wat vir 'n kunsmatige kaaskors benodig word, te bespaar en die kaas liewer in Cryovac-kleefplastiek te laat ryp word. Derhalwe word Gräddost nog steeds merendeels in ronde vorms met 'n gewig van een kilogram vervaardig wat ten minste vier weke lank in hul kleefplastiek ryp word. Daar is nogtans ook groter vorms beskikbaar.
Clara Bryant
Clara Bryant (gebore 7 Februarie 1985) is 'n Amerikaanse aktrise. Sy is bekend vir haar rolle in die televisiereekse Star Trek: Deep Space Nine (1993) en Buffy the Vampire Slayer (1996).
Duquesne Spioenasiesindikaat
Die Duquesne Spioenasiesindikaat is die grootste spioenasiesaak in die Verenigde State wat op veroordelings uitgeloop het. 'n Totaal van 33 lede van 'n Duitse spioenasienetwerk, onder leiding van Fritz Joubert Duquesne, is veroordeel na 'n langdurige ondersoek deur die Federal Bureau of Investigation. Van die gearresteerdes het 19 skuldig gepleit. Die oorblywende 14 wat onskuldig gepleit het, is op 3 September 1941 voor 'n jurie gedaag in 'n Federale Distrikshof in Brooklyn, New York. Op 31 Desember 1941 is hulle almal skuldig bevind. Die groep is 'n totaal van meer as 300 jaar tronkstraf opgelê.
Een Duitse spioen het opgemerk dat die sindikaat se vervolging die "doodskoot" vir hulle spioeneerwerk in die Verenigde State was. Die hoof van die FBI, J. Edgar Hoover, het die FBI se sukses met die Duquesne Spioenasiesindikaat die grootste sukses in die geskiedenis van die Verenigde State genoem.
Bobby Fischer
Robert James (Bobby) Fischer was 'n grootmeester in skaak wat in 1972 die enigste Amerikaner geword het wat die amptelike wêreldkampioenskap in skaak kon wen. Robert James Fischer is op 9 Maart 1943 in die VSA gebore en sterf op 17 Januarie 2008 in Ysland waar hy die laaste jare van sy lewe gewoon het. Daar word gereeld na Fischer verwys as moontlik die beste skaakspeler van alle tye.
Fischer word wêreldkampioen
Dit gebeur gereeld in wêreldklas-wedstryde met 'n reeks spelle dat een of albei spelers een of twee openinge baie deeglik voorberei en gereeld gedurende die wedstryd gebruik. Daarmee saam sal spelers ook voorberei deur van hulle opponent se vorige openingslyne te analiseer. Fischer het Spasski verras deur nooit 'n openingslyn deur die hele wedstryd te herhaal nie, en het 'n hele paar keer openingslyne gebruik wat hy nog nooit tevore in sy skaakloopbaan gebruik het nie. Gedurende die laaste helfte van die wedstryd het Spasski sy voorbereide openingslyne laat vaar en het gepoog om Fischer te uitoorlê met lyne wat hopelik vir altwee onvoorbereid sou wees, maar kon nie hiermee sukses behaal nie.
Bydraes tot skaak
Internasionale meester Jeremy Silman het Fischer beskryf as een van die beste vyf spelers in die eindspel.
Op 19 Junie 1996 in Buenos Aires, Argentinië kondig Fischer 'n nuwe variasie op skaak aan, bekend as ewekansige skaak (Random Chess) of Chess960. Dié variasie poog om spelers te laat meeding op grond van hulle skaakvermoëns eerder as blote memorisasie van openingsvariasies. Fischer het per geleentheid gesê: Luister gerus na 'n klankgreep van Bobby Fischer wat die onaangename kant van hoëvlakskaak beskryf.
Blokkies-dikkop
Voorkoms
Die vis het 'n bolronde stertvin en die kop is plat, die oë en die bek is groot. Die vis is deurskynend olyfbruin met swart kolle of strepe op die lyf. Op die basis van die dosale vin is daar twee swart kolle en op die basis van die eerste dorsale vin is 'n groot swart kol. Die vis word tot 56 mm lank.
Mykonos
'n Nuwe privaatskool, Curro, het aan die begin van 2007 sy deure hier geopen en het in die eerste jaar klasse van gr. 1 tot gr. 8 aangebied. Die grade word een vir een jaarliks verhoog. Die Weskus se eerste groot winkelsentrum is in 2008 hier in gebruik geneem met die voltooiing van die Laguna Mall.
Thomas Henry Grocott
Grocott is binne sy eerste vyf jaar in die Oos-Kaap getroud met Eliza Jane Miller, dogter van eerwaarde Miller, medestigter van die Baptistekerk in Suid-Afrika. Drie kinders is uit die huwelik gebore, Ida, Emma en William Ellington. Net die seun is getroud, terwyl die dogters vir hulle 'n gerieflike huis by Milnerstraat 2A op Grahamstad laat bou het waarin die gesin Grocott vandag nog woon.
Nick Wilton
Nick Wilton (gebore 8 Maart 1957) is 'n Engelse akteur en skrywer. Hy is bekend vir sy rolle in die televisiereekse No 73 (1982), Fast Forward (1984), Spitting Image (1984), en EastEnders (1985).
Johannes Lilleøre
Johannes Lilleøre (gebore 18 Julie 1974) is 'n Deense akteur. Hy is bekend vir sy rolle in die rolprent Anja & Viktor - Flaming Love (2007) en in die televisiereeks Borgen (2010).
Kamoeflering
Plante en diere
Plante en diere gebruik ook kamoeflering as 'n oorlewingstrategie. 'n Jagter kan homself vir sy prooi kamoefleer om sodoende voedsel te bekom. Die prooi kan ook kamoeflering inspan om te keer dat dit maklik uitgeken en gevang sal word.
Worcester, Engeland
Worcester was een van die gasheerstede tydens die Krieketwêreldbeker 1983 en Krieketwêreldbeker 1999.
Theresa Randle
Theresa Randle (gebore 27 Desember 1964) is 'n Amerikaanse aktrise. Sy is bekend vir haar rolle in die rolprente Near Dark (1987), Bad Boys (1995), Spawn (1997), en Bad Boys II (2003).
Rudawa
Rudawa is 'n dorp in Pole, in die Woiwodskap Klein-Pole, distrik Krakow. Dit is die grootste dorp van die munisipaliteit Zabierzów met 'n bevolking van 1 720. Dit is ongeveer 19 kilometer wes van die streek se hoofstad, Krakow, af geleë (13 km van die grens).
Weerhaan-varkvis
Die weerhaan-varkvis (Bodianus axillaris) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by die Aliwal-bank in KwaZulu-Natal. In Engels staan die vis bekend as die Turncoat hogfish.
Tarzan
Die karakter
Jare later ontdek Tarzan in die hut van sy regte ouers ’n aantal kinderboeke wat hulle saamgebring het na Afrika. Hy leer homself lees en skryf, maar hy leer eers ’n mensetaal veel later aan wanneer hy deur ander mense ontdek word. Die eerste mense wat hy leer ken, is die jong Amerikaanse Jane Porter, haar pa en die Franse luitenant Paul d'Arnot. Van laasgenoemde leer hy Frans praat en later ook Engels. D'Arnot bly vir die res van sy lewe Tarzan se beste vriend.
Kitwe
Geriewe
Die stad lê net 13° suid van die Ewenaar, maar danksy sy ligging van sowat 1 400 meter bo seespieël, is die klimaat aangenaam en gesond.
Jason (mitologie)
Vroeë jare
Baie jare later, terwyl Pelias ’n spele gehou het ter ere van Poseidon, wat vermoedelik sy pa was, het Jason in Iolkos aangekom. Hy het een van sy sandale in ’n rivier verloor nadat hy ’n ou vrou (’n vermomde Hera) gehelp het om dit oor te steek. Sy het hom geseën, want sy het geweet wat Pelias in die mou voer.
Verraad
Omdat Jason sy belofte aan Medea verbreek het om haar vir altyd lief te hê, het hy in onguns by Hera geraak en hy is eensaam en ongelukkig dood. Hy het onder die Argo geslaap toe die verrottende boot inmekaarstort en hom doodval.
Peter Gadiot
Peter Gadiot (gebore 2 Januarie 1986) is 'n Britse akteur, regisseur, en skrywer. Hy is bekend vir sy rolle in die televisiereekse Once Upon a Time in Wonderland (2013), Matador (2014), en Supergirl (2015).
Roeland Anthonie Kollewijn
Die spellingsvoorstelle van Kollewijn het later die basis van die Afrikaanse spelling gevorm. Baie van sy voorgestelde vereenvoudigings is intussen ook in die amptelike Nederlandse spelling opgeneem, soos mensen wensen boze preken in plaas van die destydse menschen wenschen booze preeken. Ook alfabet, ether en rachitis in plaas van alphabet, aether en rhachitis kom uit Kollewijn se voorstelle, sowel as die weglating van die verbuigings: de boeken van die aardige kleine jongen in plaas van de boeken van dien aardigen kleinen jongen.
Earl Dwire
Earl Dwire (3 Oktober 1883 – 16 Januarie 1940) was 'n Amerikaanse akteur. Hy was bekend vir sy rolle in die rolprente Hittin' the Trail (1937), Riders of the Dawn (1937), The Mystery of the Hooded Horsemen (1937), en Accidents Will Happen (1938).
Randall Abrahams
Bestuursposte
Van 2002 tot 2006 was hy algemene bestuurder van Kommersiële Radio by die SAUK en was hy verantwoordelik vir die sukses van 5FM, Metro FM en Good Hope FM. Sedert hy die SAUK verlaat het, tree hy op as 'n onafhanklike konsultant vir die digitale en openbare betrekkinge- bedrywe terwyl hy sy werk vir televisie voortduur. Hy het ook as vryskutjoernalis gewerk en tot publikasies soos Financial Mail, Tribute, Y Mag, Advantage en Blink bygedra. Hy was die eienaar en besturende vennoot van die openbare betrekkinge- firma Total Exposure (wat die publisiteit vir SA's Got Talent bestuur het), van die projekbestuurmaatskappy Mushroom Productions en van die multimediabemarkingsmaatskappy RAMM. Hy was ook 'n besturende direkteur van Universal Music South Africa.
Wladimir Poetin
Hy het op 31 Desember 1999 waarnemende president geword nadat Boris Jeltsin die amp neergelê het. In 2000 het hy die presidentsverkiesing gewen en in 2004 is hy vir ’n tweede termyn herkies tot 7 Mei 2008. Hy kon volgens die Russiese grondwet nie vir ’n derde agtereenvolgende termyn herkies word nie. Poetin was tydens sy termyn as premier ook voorsitter van Verenigde Rusland, ’n party wat 70% van die setels in die Staatsdoema (laerhuis) het. In September 2011, nadat die wet verander is om die presidensiële termyn van vier na ses jaar te verleng, het Poetin aangekondig hy sou hom vir nog ’n termyn verkiesbaar stel in die Russiese presidentsverkiesing van 2012. Dit het gelei tot grootskaalse protesoptogte in baie Russiese stede. Hy het die verkiesing in Maart 2012 gewen en dien tans ’n termyn van ses jaar uit.
In die media projekteer Poetin van homself dikwels die beeld van ’n sportiewe, sterk manlike karakter en buitelugmens wat sy politieke selfbeeld as sterk leier (wat ook die fisiese energie het om in diens van sy land hard te werk) versinnebeeld. Hy vertoon dikwels sy fisieke vermoëns en neem deel aan ongewone of gevaarlike bedrywighede soos ekstreme sport. Hy is ’n groot aanhanger van die vegkunste en was in sy jong dae verskeie kere die kampioen van Leningrad in judo en sambo. Hy het ook ’n groot rol gespeel in die ontwikkeling van sport in Rusland, veral om Sotsji te help om die bod vir die Olimpiese Winterspele 2014 te wen.
Nogtans het sy tyd as medewerker van die Sowjet-Russiese geheimediens KGB hom geleer om andersins 'n lae profiel te handhaaf; so word hy dikwels as "gesiglose man" beskryf. Russiese oligarge, wat hul luukse leefstyl ál te duidelik in die openbaar vertoon het, is deur Poetin openlik in die media of in privaat gesprekke gewaarsku en aangeraai om hul president se voorbeeld te volg.
Eerste termyn, 2000-2004
Tydens sy eerste termyn as president het hy stappe gedoen om die politieke ambisies van sommige oligarge uit die Jeltsin-era in toom te hou. Een van hulle was die voormalige lid van die Kremlin-binnekring Boris Berezovsky, wat Poetin gehelp het om in ’n magsposisie te kom en die party befonds het wat Poetin se parlementêre grondslag gevorm het, volgens Berezovsky se BBC-profiel. Ander meen egter Berezovsky het Igor Iwanof as nuwe president gesteun en dit was Aleksei Koedrin wat ’n belangrike rol gespeel het om Poetin in Rusland se presidensiële administrasie te kry ’n Nuwe groep besigheidsmagnate het onder Poetin ontstaan, soos Gennadi Timtsjenko, Wladimir Jakoenin, Joeri Kovaltsjoek en Sergei Tsjemezof, wat noue persoonlike bande met Poetin gehad het. Verskeie regshervormings het ook onder hom plaasgevind.
In Oktober 2002 is in die Russiese en internasionale media gewaarsku dat die dood van sowat 130 gyselaars in die spesiale magte se reddingsoperasie tydens die Nord-Ost-gyselaardrama in ’n Moskouse teater Poetin se gewildheid ernstig sou skaad. Kort ná die drama het Poetin se gewildheid egter rekordhoogtes bereik – 83 persent van Russe het gesê hulle is tevrede met die manier waarop hy die krisis hanteer het.